stanford-oval/wikipedia huggingface dataset:
סמסונג גלקסי נוט 3
תוכנה

Galaxy Note 3 מגיע עם מערכת ההפעלה אנדרואיד בגרסת 4.3 "ג'לי בין", הכולל את ממשק ה-TouchWiz (אנ') מבית סמסונג. למכשיר יש תכונות חדשות לעט ה-s pen והוא כולל "גלגל" חדש הנותן את התכונות החדשות: צילום חדש וכתיבה עליו, קיצור דרך ליישום ה-memo, חלונות "קופצים" הניתן לשנות את גודלם וחיפוש במכשיר. גם יישום ה-memo עודכן וכרגע ניתן לכתוב מספר או כתובת אינטרנט או משפט ביישום והיישום מזהה את הכתוב וכאשר המשתמש כותב, לדוגמה, מספר, אז יש למשתמש אפשרות לחפש במנוע החיפוש או להתקשר למספר זה או לשמור אותו כאיש קשר ועוד. פיצ'ר חדש נוסף הוא עדכון לשני החלונות במקביל וכרגע ניתן את אותו יישום בשני חלונות שונים. בנוסף, סמסונג בשיתוף פעולה עם flipboard יצרה את "my magazine" (בתרגום: המגזין שלי) המאפשר להוסיף מקורות הן מרשימת אתרי חדשות והן מן הרשתות החברתיות.
הערות שוליים

↑  הוכרז: Samsung Galaxy Note 3 – מסך 5.7 אינץ’ Full HD וריענון לעט ה-S-Pen, באתר www.gadgety.co.il, ‏2013-09-04
↑  סמסונג משיקה בישראל את מכשיר ה-Galaxy Note 3 ואת השעון החכם ה-Galaxy Gear, באתר www.gadgety.co.il, ‏2013-10-09
↑  סמסונג: מכרנו 10 מיליון יחידות של Galaxy Note 3 במשך חודשיים, באתר www.gadgety.co.il, ‏2013-12-11
| --- | --- |
בקרת זהויות :  GND: 1046228676
כנרת (מושבה)

| --- | --- |
ים כנרת ממרום המושבה כנרת
מדינה: ישראל ישראל
מחוז: הצפון
מועצה אזורית: עמק הירדן
גובה ממוצע: ‎-73 מטר
תאריך ייסוד: 1908
סוג יישוב: יישוב כפרי אחר
נתוני אוכלוסייה לפי הלמ"ס לסוף 2023
  - אוכלוסייה: 681 תושבים
    - מתוכם, תושבי ישראל: 653 תושבי ישראל
 מפת מיקום  מפה דינמית   (למפת הגליל העליון מוגדלת) כנרת(למפת הגליל העליון רגילה) כנרת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנרת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנרת32°43′30″N 35°33′54″E﻿ / ﻿32.7251170440013°N 35.5648956597032°E﻿ / 32.7251170440013; 35.5648956597032  heמפת היישובים של מועצה אזורית עמק הירדן באדום - כנרת (מושבה) בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

בית טריידל, שעל פי המסורת היווה את ההשראה ליעקב פיכמן בשירו "אגדה" המוכר כ"על שפת ים כנרת"
מוזיאון כנרת
כִּנֶּרֶת הוא יישוב כפרי יהודי השוכן לחופה הדרום-מערבי של ימת הכנרת, בבקעת כנרות כ-185 מטר מתחת לפני הים, בצפון. נוסד כמושבה בשנת 1908 על ידי חברת יק"א. הכפר ממוקם כ-6 ק"מ מדרום לטבריה במחוז הצפון, ישראל. שמו של היישוב נקרא על שמה של כנרת הקדומה. נהוג לכנות את הכפר "מוֹשָׁבַת כִּנֶּרֶת" כדי להבדילו מקבוצת כנרת השוכנת לדרומו.
היסטוריה

היישוב נוסד כמושבה בשנת 1908 על ידי חברת יק"א לצד חוות כנרת שקמה כמה חודשים לפני כן, בראשיתו תושביו היו בעיקר איכרים מהמושבות הוותיקות בארץ, אולם במשך ארבע השנים שלאחר-מכן התחלפה מרבית האוכלוסייה בחלוצים צעירים מבני העלייה השנייה.
לאחר קום המדינה, המדיניות העקרונית של משרד הפנים הייתה שהמושבות ינוהלו על ידי רשויות מקומיות עצמאיות – מועצה מקומית או עירייה, ולא ייכּללו במועצה אזורית. על-פי מדיניות זו, הוקמה מועצה-מקומית בל' בחשוון תש"ך (7 בדצמבר 1959) ועד לשנת 2003 שטח השיפוט שלה השתרע על כ־7,000 דונם; המועצה המקומית פעלה לשימור צביונו הכפרי של המקום ולשחזור ושימור אתריו הקדומים. במסגרת איחוד רשויות מקומיות ב־2003, בוטלה המועצה המקומית, והכפר צורף למועצה האזורית עמק הירדן. כיום היישוב מנוהל על ידי ועד מקומי, כמו שאר היישובים הכפריים הישראליים.
היישוב כיום

בכניסה למושבה נמצא "רחוב המייסדים" ובו הבתים הראשונים הבנויים מאבן בזלת. בקצה הצפוני של הרחוב, מחוץ לגדר המושבה, ניצב בית משפחת טריידל, הגבוה משאר הבתים ברחוב, ועליו, על פי הפולקלור המקומי, כתב יעקב פיכמן את שירו אגדה (...ארמון רב תפארת). בבית אחר ברחוב זה נמצא "מוזיאון כנרת" הכולל את ארכיון המושבה ומוצגים מראשיתה.
צמוד למושבה נמצאת חוות כנרת, החווה החקלאית הראשונה אשר הוקמה ב-1908 על אדמת הקרן הקיימת לישראל ובכספי הסוכנות. בחווה נולד רעיון הקיבוץ, ומתוך כך הוקם משק הפועלות הראשון והוקמה חוות הלימוד לנערות בשם חוות העלמות שנועדה "למלא את החסרון בפועלות מנוסות המורגש בארץ... להקנות לצעירות ידיעה בכל מקצועות המשק שהאישה יכולה להתמחות בהן, כדי שתוכלנה לקבל עליהן הנהלת מטבחים לפועלים וסידורם, סידור קבוצות לגידול ירקות וליתר מקצועות המשק, שעל ידן תוכלנה לעבוד ולהתקיים הפועלות החדשות שנכנסות לארץ". מחצר כנרת יצאו גרעינים להגשים את רעיון הקיבוץ (דגניה א') והמושב. בה נוסד (1916) "המשביר" שהפך לרשת קמעונות לפועלים. בחווה חיו ופעלו ברל כצנלסון, אהרון דוד גורדון, חנה מייזל ובה עבדה וקיבלה את השראתה רחל המשוררת. המקום הוכרז אתר לאומי.
בשנים האחרונות משנה היישוב את פניו ואף שגם בני הדור השני והשלישי ממשיכים לעסוק בחקלאות (זית, תמר, מנגו, הדר ועוד) ירד חלקה של החקלאות ונתווספה ליישוב אוכלוסייה יוֹממת. בכוונתה של המושבה להמשיך את מגמת ההתרחבות.
בחוף המושבה פועל שבט צופי ים כנרת. השבט משתייך לתנועת הנוער צופי ים הארצית. הפעילות מתחלקת לשניים, החניכים עוסקים בפעילות ימית ובשיט, ובחלקה השני עוברים פעילות חינוכית חברתית וערכית. המדריכים הם החל מכתה ט' ועד י"ב, לאחר שעברו קורס הדרכה. המדריכים ממשיכים לעבור תכנים והעשרות, ובסיום הלימודים נפתחת בפניהם האפשרות לצאת לשנת שרות באחד משבטי צופי ים האחרים.
בשולי המושבה הוקמה ב-1975 אנדרטה לזכר סג"ם ארנון נול בן דגניה א' וסג"ם דודו אברמסון בן כנרת, נווט וטייס ששירתו בטייסת העמק, שטסו לחופשה ביום שישי 1.5.53 במטוס הרווארד שקיבלו. הם היו אמורים לנחות בבסיס רמת דוד ולהמשיך לביתם, אולם הם עברו קודם מעל למושבה כנרת, ביתו של אברמסון, ושם ביצעו אווירובטיקה בגובה נמוך. תוך כדי כך פגעה כנף המטוס בכבלי חשמל, המטוס התרסק ושניהם נהרגו.
בית המוטורים של המושבה

בית המוטורים של המושבה כנרת הוא מבנה קטן עשוי אבני בזלת שהוקם בשנת 1913 על ידי חברת יק"א ובו היה מתקן שאיבה. מתקן השאיבה מתוצרת גרמניה סופק ליק"א על ידי סוכן המפעל בחיפה. בשנת 1925 הורחב המבנה ונרכשו מנוע ומשאבה שהופעלו באמצעות נפט.
בשלב הראשון, המתקן סיפק מים לבתי המושבה, לחוות כנרת, ולגני הירק הצמודים לבתי האיכרים. לאחר ההרחבה, סיפק המתקן מים גם לשטח החקלאי שמצפון למושבה. שטח זה כלל תוספת של 30 דונם לכל משק שהיה צריך השקיה.
לקריאה נוספת

מוקי צור, "כנרת - ארץ הנחשים של דלייקה סוהו", בתוך: זאב ענר (עורך), סיפורי מושבות: סיפורן של חמישים ושתיים המושבות בא"י, תל אביב: משרד הביטחון – ההוצאה לאור, 1996 (הספר בקטלוג ULI).
שמואל יזרעאלי, 80 שנה לכנרת : החוה והמושבה וראשית ההתיישבות בגליל, כנרת : מועצה מקומית כנרת, 1988 (הספר בקטלוג ULI)
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  הצורה מוֹשָׁבַת היא שיבוש לשון. הצורה הנכונה של "מושבה" בסמיכות היא מוֹשֶׁבֶת. ראו לוחות נטיית השם – מושבה, האקדמיה ללשון העברית.
↑  מילות השיר "אגדה" והאזנה לו, באתר זמרשת
↑  http://www.sky-high.co.il/site/detail/detail/detailDetail.asp?detail_id=3286883
| --- | --- |
בקרת זהויות :  NLI: 987007554905705171  BnF: cb15540794n (data)  LCCN: n81033198  VIAF: 130192626   WorldCat (עם VIAF): 130192626 
פועלים במושבה כנרת, 1913. מימין – זילברשטיין, שרה לייקין ונחמקין
פול מייקל גלייזר

| --- | --- |

פול מייקל גלזר באפריל 1978
 לידה:  25 במרץ 1943 (בן 81) קיימברידג', מסצ'וסטס, ארצות הברית 
 מדינה:  ארצות הברית 
 תקופת הפעילות:  מ-1967 
 מקום לימודים:  אוניברסיטת בוסטון  The Cambridge School of Weston  Buckingham Browne & Nichols School  המכללה לאומנות יפה של אוניברסיטת בוסטון  אוניברסיטת טוליין  Tulane University School of Liberal Arts 
 בן או בת זוג:  אליזבת גלייזר (1980–1994) 
 פרופיל ב-IMDb
 
פול מייקל גלייזר ודייוויד סול (מימין) מתוך הסדרה "סטארסקי והאץ'"
פול מייקל גלייזר (באנגלית: Paul Michael Glaser; נולד ב-25 במרץ 1943) הוא שחקן ובמאי אמריקאי-יהודי. תפקידו הידוע ביותר הוא הבלש דייוויד סטארסקי בסדרת הטלוויזיה "סטארסקי והאץ'" משנות השבעים של המאה העשרים. עוד שיחק בתפקיד קפטן ג'ק סטיפר בסדרת הטלוויזיה "משמרת שלישית" בשנים 2004 ו-2005.
קורות חיים

גלייזר נולד בשם פול מנפרד גלייזר בקיימברידג' שבמסצ'וסטס. הוא הבן הצעיר בין שלושת ילדיהם של דורותי וסמואל גלייזר. הוא למד בבית הספר "בקינגהאם בראון & ניקולס", ואחר כך ב"קיימברידג' סקול אוף וסטון" ובאוניברסיטת טוליין, שם היה שותף לחדר של במאי הקולנוע ברוס פאלטרו. ב-1966 קיבל תואר מוסמך אוניברסיטה באנגלית ובתיאטרון. הוא היה חבר באחווה "סיגמא אלפא מו". ב-1967 קיבל תואר מוסמך נוסף מאוניברסיטת בוסטון במשחק ובבימוי.
קורות חיים > קריירה

אחרי שהופיע בהפקות אחדות בברודוויי, השתתף גלייזר לראשונה בסרט קולנוע בשנת 1971, בתפקיד פרצ'יק בגרסה הקולנועית של המחזמר "כנר על הגג". בטלוויזיה זכה לראשונה בהכרה בתפקיד ד"ר פיטר צ'רנק בסדרה "Love Is a Many Splendored Thing", והופיע בתפקיד אורח בסדרות כמו "משפחת וולטון", "רחובות סן פרנסיסקו" ו-"The Rockford Files". הוא זכה לתהילה כשגילם את הבלש דייוויד סטארסקי לצדו של דייוויד סול בסדרת הטלוויזיה "סטארסקי והאץ'" שבה גם ביים מספר פרקים. הסדרה רצה ברשת ABC במשך ארבע עונות מ-1975 ועד 1979.
אחרי סיום הסדרה "סטארסקי והאץ'" המשיך גלייזר להופיע בטלוויזיה ובקולנוע וגם לביים. ב-1987 ביים את הסרט "הנרדף" בכיכובו של ארנולד שוורצנגר. ב-1992 ביים את הסרט "אהבה על קרח דק" (אנ'). בטלוויזיה ביים פרקים בכמה סדרות ידועות בין השאר את "מיאמי מחלק מוסר", "Robbery Homicide Division" ו"המשפט של איימי". ב-2003 חזר גלייזר להופיע על המסך הגדול בסרט "באהבה אין חוקים" בתפקיד בעלה לשעבר של דיאן קיטון. בגרסה הקולנועית של סטארסקי והאץ' שיחק גלייזר בהופעת קמע, כשבדמות הבלש סטארסקי הופיע בן סטילר. עוד ביים את סרט הילדים "Kazaam" בכיכובו של שאקיל אוניל. ב-30 בנובמבר 2007 כיכב גלייזר בתפקיד קפטן הוק בהפקה של "פיטר פן, הילד שמסרב לגדול" בתיאטרון צ'רצ'יל בברומלי שבמחוז קנט באנגליה. ב-2008 שיחק בתפקיד הראשי בהצגה אלאדין בתיאטרון אמפייר בסנדרלנד. באוקטובר 2009 כיכב בתפקיד אורח בפרק "The Scarlet Letter" בסדרה "המנטליסט" של רשת CBS. ב-2013 חזר להופיע בהפקה בימתית של "כנר על הגג" הפעם בתפקיד הראשי בדמות טביה.
בנוסף לעבודתו בטלוויזיה, בקולנוע ובתיאטרון גלייזר הוא גם צלם, כותב שירה, וכותב ספרים לילדים.
קורות חיים > חיים אישיים

גלייזר היה נשוי פעמיים. ב-1980 התחתן עם אליזבת (לבית מאייר [Meyer]) גלייזר.
באוגוסט 1981 היא נדבקה בנגיף HIV כשקיבלה עירוי דם בלידה של בתם הבכורה, אריאל. אליזבת גילתה שהיא נדבקה בנגיף רק ארבע שנים אחר כך, ואז התגלה שגם אריאל וגם בנם הצעיר ג'ייק (שנולד באוקטובר 1984) הם נשאים של הנגיף. אריאל גלייזר נפטרה באוגוסט 1988; אליזבת גלייזר נפטרה ב-1994. עם חברותיה סוזן דלורנטיס וסוזי זיגן הקימה אליזבת את הקרן "Elizabeth Glaser Pediatric AIDS Foundation". אחרי מותה כיהן גלייזר כיושב ראש הקרן עד 2002, וממשיך להיות יושב ראש של כבוד.
ב-1996 התחתן גלייזר עם המפיקה טרייסי בארון. ב-7 באוקטובר 1997 נולדה בתם זואי. ב-2007 בני הזוג התגרשו.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1971 | כנר על הגג | Fiddler on the Roof | פרצ'יק |  |
| 1972 | פרפרים הם חופשיים | Butterflies Are Free | ראלף |  |
| 1974 |  | Aces Up | מובר |  |
| 1974 |  | Trapped Beneath the Sea | ג'ק ביץ' |  |
| 1976 | הודיני הגדול | The Great Houdini | הארי הודיני (אריך וייס) |  |
| 1980 | נפש של רוצח | Phobia | ד"ר פיטר רוס |  |
| 1983 |  | Wait till Your Mother Gets Home! | המאמן בוב פיטרס |  |
| 1983 |  | Princess Daisy | פרד נורת' |  |
| 1984 | רווקים ורווקות | Single Bars, Single Women | גייב | סרט טלוויזיה |
| 1984 |  | Jealousy | דניאל |  |
| 1984 |  | Attack on Fear | דייב מיטשל |  |
| 1986 | פושעים עם רישיון | Band of the Hand |   | בימוי |
| 1987 | הנרדף | The Running Man |   | בימוי |
| 1992 | אהבה על קרח דק | The Cutting Edge |   | בימוי |
| 1994 | חיזוק על הגובה | The Air Up There |   | בימוי |
| 1996 | קאזאם | Kazaam |   | בימוי |
| 2003 | באהבה אין חוקים | Something's Gotta Give | דייב |  |
| 2004 | סטארסקי והאץ' | Starsky & Hutch | דייוויד סטארסקי |  |
| 2007 |  | Live! | נשיא הרשת |  |
| 2010 | לגו: הרפתקאות קלאץ' פאוורס | Lego: The Adventures of Clutch Powers | קיילד פלייוול | דיבוב |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1973-1970 |  | Love Is a Many Splendored Thing | ד"ר פיטר צ'רנק |  |
| 1972 |  | The Streets of San Francisco | ג'ייסון קמפאקלאס | בפרק "Bitter Wine" |
| 1973 | משפחת וולטון | The Waltons | טוד קופר | בפרק "The Air Mail Man" |
| 1974 |  | The Rockford Files | ראלף קורל | בפרק "Find Me If You Can" |
| 1974 | קוז'אק | Kojak | לו ג'ורדינו | בפרק "Down a Long and Lonely River" |
| 1975–1979 | סטארסקי והאץ' | Starsky and Hutch | הבלש דייוויד סטארסקי | משחק, תסריט, בימוי |
| 1984–1985 | מיאמי מחלק מוסר | Miami Vice |  | בימוי |
| 1984 | אמזונות | Amazons |  | בימוי; סרט טלוויזיה לABC |
| 1985 |  | Otherworld |  | בימוי פרק "Village of the Motorpigs" |
| 1987 | סיפורים מופלאים | Amazing Stories |  | בימוי פרק "Blue Man Down" |
| 2001, 2003 | המשפט של איימי | Judging Amy |  | בימוי |
| 2002 | סוכנות הביון | The Agency |  | בימוי |
| 2002–2003 |  | Robbery Homicide Division |  | בימוי |
| 2003 |  | Mister Sterling |  | בימוי פרק "Final Passage" |
| 2004–2005 | משמרת שלישית | Third Watch | קפטן ג'ק סטיפר |  |
| 2005–2008 | לאס וגאס | Las Vegas |  | בימוי |
| 2006 |  | E-Ring |  | בימוי פרק "Brothers in Arms" |
| 2007 |  | Raines |  | בימוי פרק "5th Step" |
| 2008 | המפענחת | The Closer | דייוויס מייהן | בפרק "Speed Bump" |
| 2008 | מחשבות פליליות | Criminal Minds | הבלש גריטי | בימוי ומשחק בפרק "Masterpiece" |
| 2008 | מספ7ים | Numbers | ברט הנסון | בפרק "Conspiracy Theory" |
| 2009 | המנטליסט | The Mentalist | וולטר קרו | בפרק "The Scarlet Letter" |
| 2013 | ריי דונובן | Ray Donovan | אלן | בפרק "Black Cadillac" |
הערות שוליים

↑  Paul Michael Glaser background
↑  "Paul Michael Glaser". BFI. אורכב מ-המקור ב-2012-07-16. נבדק ב-2016-06-21.
↑  "Paul Michael Glaser Biography (1943-)". filmreference.com.
↑  "Official website of Paul Michael Glaser:Poetry". אורכב מ-המקור ב-2009-08-29. נבדק ב-2016-06-21.
↑  "Official website of Paul Michael Glaser:Books". אורכב מ-המקור ב-2010-02-10. נבדק ב-2016-06-21.
| --- | --- |
בקרת זהויות :  NLI: 987009541160005171  BNE: XX1305842  BnF: cb13894529w (data)  GND: 1027770789  ISNI: 0000 0000 7823 5476  LCCN: n81124525  NKC: xx0074282  NLK: KAC201715667  NTA: 074043021  SNAC: w6v840g4  SUDOC: 192659294  VIAF: 34643234   WorldCat (עם VIAF): 34643234
שבתי סבתו

| --- | --- |

הרב שבתי סבתו
 לידה:  7 בספטמבר 1949 (בן 75) י"ג באלול ה'תש"ט מצרים 
 מדינה:  ישראל 
 מקום פעילות:  מצפה יריחו, בית אל
 השתייכות:  ציונות דתית
 תחומי עיסוק:  תלמוד, הלכה, קבלה
 רבותיו:  הרב צבי יהודה הכהן קוק, הרב מרדכי אליהו, הרב לוי סעדיה נחמני
 חיבוריו:  התלמוד המוקלט, התלמוד החזותי, ותשאני רוח, שפתי רננות
 
 תפקידים נוספים:  ראש ישיבת נתיבות יוסף
 
הרב סבתו בביתו בפורים ה'תשס"ח
הרב שבתי הכהן סבתו (נולד בי"ג באלול ה'תש"ט, 7 בספטמבר 1949) הוא רב דתי לאומי, עומד בראש מוסדות "נתיבות יוסף" במצפה יריחו, הכוללים ישיבה תיכונית בראשותו, ישיבה גבוהה ושלוחה של הישיבה התיכונית ברחובות. הוא רב בית הכנסת "היכל גבריאל" ביישוב בית אל שבו הוא מתגורר, ומייסד מיזם "התלמוד המוקלט".
ביוגרפיה

נולד במצרים למשפחה יהודית יוצאת ארם צובא, היא חַלֶבּ שבצפון סוריה. סבו הרב אהרן שויקה (שוויכה) היה רב בחלב ובמצרים, נצר למשפחת רבנים ידועה, והשפעתו על משפחת סבתו הייתה רבה. בילדותו עלתה משפחתו לארץ. אביו בעל השכלה תורנית ואמו בעלת השכלה כללית. אביו עמד על כך שילדיו יקבלו השכלה כללית והשכלה תורנית ולאחר מכן יחליטו על הכיוון הלימודי המועדף עליהם. הוא למד בישיבה התיכונית נתיב מאיר.
לאחר שירותו הצבאי כחובש קרבי בסיני בתקופת מלחמת ההתשה, למד בישיבת מרכז הרב. כבר אז העדיף את לימוד הבקיאות על פני לימוד העיון תחילה וסיים את כל הש"ס תוך כשנה. מגמה זו הובילה אותו בשנת תשמ"ב, בהיותו ר"מ בישיבת בית אל, לפעול בקרב אברכים (ביניהם דדי גראוכר) ללימוד כל הש"ס. לאחר שבע שנים שבהן למדו תחת הדרכתו החליט על הקמת ישיבה תיכונית ברוח זו, ישיבת נתיבות יוסף. לפי עדותו, בשל ייחודיות תוכנית הלימודים שפתח – לימוד תלמוד בבלי ללא ראשונים ואחרונים – נערכה התייעצות רבנית עם הרב צבי יהודה הכהן קוק, והוא תמך בפתיחת אפשרות זו.
פרסומיו

כדי להשריש את לימוד הש"ס בהיקף (בקיאות) ייסד גם את "התלמוד המוקלט", (הש"ס המוקלט על ידי הרב שבתי סבתו) שיעורים מוקלטים על כל הש"ס (בהתחלה בקלטות, לאחר מכן בתקליטור MP3, וכיום בדיסק און קי).
הרב סבתו הוציא לאור עשרות חוברות בסדרת "התלמוד החזותי" – תרשימים המסייעים בהבנת סוגיות הגמרא. החוברות מיועדות ללמידה בבתי ספר. חלק מהחוברות מוחשבו בפרויקט "התלמוד החזותי המדורג".
הרב סבתו כותב שירי קודש ושלשה תקליטורים משיריו יצאו לאור בשם מִשִּׁירִי אֲהוֹדֶנּוּ.
בשנת תשע"ה הוציא הרב סבתו את הסדרה ותשאני רוח, דרשות על חמישה חומשי תורה. שנה לאחר מכן יצא ספר נוסף בסדרה, על המועדים. הסדרה זיכתה את הרב סבתו ב'פרס היצירה היהודית' ע"ש הרצי"ה קוק לשנת תשע"ז.
בשנת תשפ"ד הוציא לאור את ספרו "שפתי רננות", ספר נוסף בסדרת ותישאני רוח על האורות הגנוזים במזמורי התהלים.
השקפה

הרב סבתו בעל השקפה דתית לאומית. הוא מאמין בכוחו של הכלל אף בשאלות הנוגעות לארץ ישראל[דרושה הבהרה].
חיים אישיים

הרב סבתו נשוי לרונית, לבית משפחת עובד, ולהם שישה ילדים. בנו הרב יצחק הוא ראש הישיבה הגבוהה 'מאור טוביה' שבנשיאותו.
דודיו (אחי אמו) היו פרופסור יצחק שוה ופרופסור יעקב שויקה. אחד מאחיו הוא ראש ישיבת מעלה אדומים והסופר הרב חיים סבתו, גיסו הוא הרב אליהו ציון סופר.
הערות שוליים

↑  דביר עמר, הרב סבתו סופד: התלמוד המוקלט קם בזכות דדי גראוכר, באתר ערוץ 7, 13 בספטמבר 2023
↑    אלישיב רייכנר, ‏"לפני הכול, צריך להקשיב לגמרא", בעיתון מקור ראשון, 26 בפברואר 2020
↑  הרב סבתו מציג: כל הש"ס ב'דיסק און-קי' אחד!, באתר ערוץ 7
↑  נפתלי קראוס, במקום מוזיקת "פופ" בוקע מה"ווקמן" שיעור במסכת "עירובין"..., מעריב, 17 במאי 1983, עמ' 25
↑  כנס גבעת שמואל, באתר tickchak.co.il
| --- | --- |
בקרת זהויות :  NLI: 987007297297605171  LCCN: no2015018322  VIAF: 97390144   WorldCat (עם VIAF): 97390144
נשיכת כלב

כלב תקיפה נושך את בגדו של מאמן במהלך תרגיל
נשיכת כלב היא נשיכת אנשים או בעלי חיים הנגרמת על ידי כלב. כלבים עלולים לנשוך כאשר הם חשים איום עליהם או על קרוביהם או מתוך הגנה על טריטוריה וכן כאשר פוגעים בהם או כשהם מזהים מצוקה. כלבים מסוימים כמו כלבי שמירה, תקיפה או משטרה מאולפים לתקוף במסגרת תפקידם ע"פ פקודה או זיהוי איום.
היבטים של מסוכנות בנשיכת כלב

נשיכות כלבים אינן גורמות בדרך כלל לפציעה או לפציעה חמורה, אבל ישנם מקרים שבהם הן עלולות לגרום לזיהום, לעיוות, לנכות (זמנית או קבועה) ואף למוות.
החשש העיקרי במקרה של נשיכת כלב הוא ממחלת הכלבת שבה עלול הכלב לחלות ולהעביר הלאה בנשיכה. על פי ארגון הבריאות העולמי, כ-59 אלף בני אדם מתים מדי שנה מנשיכות כלבים הלוקים בכלבת, מרביתם בהודו ובאפריקה (נתוני 2018). במדינות מפותחות המחלה נדירה, בעיקר בשל מדיניות חיסון מערכתית. אחד הסימפטומים של מחלת הכלבת בחיות היא תוקפנות יתר. מסיבה זו, כל כלב שדווח על כך שנשך, מוכנס להסגר של 10 ימים כדי לוודא שאינו חולה.
כאמור, עוצמת הנשיכה אצל מרבית הכלבים חלשה יחסית לרוב היונקים (נשיכת חתולים, למשל, חמורה בהרבה). עם זאת, הכלבים מקבוצת הפיטבול ודומיהם פותחו לנשיכה עוצמתית בהרבה משל רוב הכלבים והיא יכולה אף למעוך איברים ועצמות. ישנן טענות לפיהן מספר מצומצם של גזעי כלבים מועדים יותר לתוקפנות ויש להם יכולת לגרום נזק משמעותי במקרה של נשיכה. בהתאם לכך ישנן החרגות בחוקי מדינות שונות לגבי מספר גזעים. כך גם לגבי כל סוג של כלב בוגר במידה והתרחשה תוקפנות קיצונית ופגיעה חמורה על ידו אך כאמור במקרה של רוב הכלבים הביתיים מדובר במצב חריג.
היבטים של מסוכנות בנשיכת כלב > כלבי פרא/כלבים משוטטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
להקות של כלבי פרא (אנ') בטבע וכן להקות כלבים חסרי בית (כמו למשל כלבי הרחוב של מוסקבה) עלולות לתקוף אנשים, בדומה לזאבים בטבע.
היבטים של מסוכנות בנשיכת כלב > כלבי תקיפה

ישנם כלבים שאומנו לביצוע תפקידים שונים לצורכי שמירה, שיטור, או לוחמה. לשם כך מאולפים הכלבים להגיב באמצעות קבלת פקודה או למוכנות לתגובה עצמאית מצידם למצבים ייעודיים. האימונים מלמדים את הכלבים, בין היתר, לשפר את יכולת השימוש שלהם בנשיכה. בעוד שכלבי לוחמה מאומנים בין היתר לפצוע ואף להרוג מטרה עוינת. הרי שכלבי שיטור מאומנים לאחוז במטרות יותר מאשר לפצוע אותם.
מחקר משנת 1975 שנערך בארצות הברית הראה כי לפחות 10% מהכלבים שנשכו בני אדם קיבלו אימוני תקיפה בשלב כלשהו.
תופעה לא חוקית אשר מתבצעת במקומות מסוימים היא שימוש בכלבים לצורך קרב כלבים בהם מאומנים כלבים מסוכנים לתקוף באכזריות.
חקיקה למניעה והתמודדות עם נשיכות כלבים

הגופים המחוקקים במדינות המפותחות, חוקקו חוקים שנועדו להקטין את האפשרות לנשיכת כלבים. בהם: החובה לרישוי של הכלבים, קשירתם ברצועת הולכה כשהם בשטח ציבורי וחסימת פיהם באמצעות זמם (בגזעים מסוימים).
חקיקה למניעה והתמודדות עם נשיכות כלבים > בישראל

ב-1934 נחקקה פקודת הכלבת המנדטורית, ב-2002 הקובעת בין השאר כי כלב שנשך יועבר להסגר למשך עשרה ימים.
בשנת 1992 נוספו לפקודת הנזיקין סעיפים העוסקים בהיזק על ידי כלב, לפיהם על בעלי הכלב לפצות את מי שהכלב גרם לו נזק גוף, בין אם הייתה או לא הייתה התרשלות מצדו של הבעלים.
ב-2002 נחקק החוק להסדרת הפיקוח על כלבים, שעוסק בדרכים למניעת נשיכת כלבים. כמו כן ישנה התייחסות בדיני נזיקין להיזק על ידי כלב.
הערות שוליים

↑  Key facts, 02 בפברואר 2018, באתר ארגון הבריאות העולמי.
↑  הערך כלבת באתר ויקירפואה. ובכתב העת לרפואת המשפחה, אפריל 2010, גיליון מס' 154.
↑  פעולה זו מתבצעת גם כאשר הכלב מחוסן וגם ובפרט במדינות המפותחות המקפידות מאד לנטר כל אפשרות של הדבקה. עם זאת בשנת 2020 נחקק תיקון בחוק הישראלי הקובע כי כלב שחוסן נגד כלבת בשנתיים שקדמו למקרה של נשיכה, לא יחויב להיכנס להסגר במכלאה עירונית, ובעליו יוכל להחזיק את הכלב בבידוד ביתי לצורך תצפית ומעקב. על פי נתוני משרד החקלאות נכון ל-2020, כ-3,000 כלבים מועברים מדי שנה להסגר עירוני בישראל עקב נשיכה או תלונה על נשיכה, כדי לוודא שאינם נגועים בכלבת.
↑  ליטל דוברוביצקי, הכנסת אישרה: בידוד במקום הסגר לכלבים וחתולים שנשכו, באתר כלכליסט, 11 בנובמבר 2020
↑  Animal welfare improvement act of 1975, ‏20 בנובמבר 1975 (באנגלית).
כלבי פרא בהודו.
קבוצות של כלבים פראיים עלולות לתקוף אנשים, ובאזורים מסוימים הם עלולים גם להיות נשאי כלבת
הפיטבול הוא אחד הכלבים שנחקק בחוק ככלב המסוכן לציבור וישנם הגבלות על גידולו
לורן בוצ'ארד

| --- | --- |

לורן בוצ'ארד בכנס WonderCon (אנ') 2022
 לידה:  10 באוקטובר 1969 (בן 55) ניו יורק, ארצות הברית 
 מדינה:  ארצות הברית 
 עיסוק:  יוצר סדרות הנפשה אנימטור מפיק במאי תסריטאי מלחין
 מקום לימודים:  Commonwealth School  Shady Hill School 
 יצירות בולטות:  ההמבורגרים של בוב סנטרל פארק
 פרופיל ב-IMDb
 
לורן בוצ'ארד (באנגלית: Loren Bouchard; נולד ב-10 באוקטובר 1969) הוא אנימטור, תסריטאי, מפיק, במאי ומלחין אמריקאי-יהודי. ידוע בעיקר כיוצר של סדרות הטלוויזיה המונפשות "ההמבורגרים של בוב" (2011–הווה) שמשודרת ברשת פוקס ו"סנטרל פארק" (2020–2022) שמשודרת באפל TV פלוס.
קורות חיים

בוצ'ארד, בנם של אם יהודייה ואב קתולי, נולד בעיר ניו יורק שבארצות הברית ב-1969 וגדל בעיר מדפורד (Medford) שבמדינת מסצ'וסטס. הוא מתגורר בלוס אנג'לס ונשוי להולי קרצ'מר משנת 2006.
בוצ'ארד, שנשר מבית ספר תיכון, עבד כברמן ב-1993 כאשר נתקל במקרה במורה שלו לשעבר, טום שניידר (אנ'), ששאל האם הוא עדיין מצייר והציע לו הזדמנות לעבוד על סרטוני אנימציה קצרים שהיה בתהליך יצירתם; סרטונים אלו הפכו לסדרת טלוויזיה הראשונה שבוצ'ארד היה חלק מהפקתה, ד"ר כץ, מטפל מקצועי (1999-1995), שעלתה לשידור בערוץ קומדי סנטרל.
לקראת סופה של "ד"ר כץ", בוצ'ארד וחברו ברנדון סמול (אנ') יצרו סדרה מונפשת חדשה, "סרטונים ביתיים" (2004-1999), שעלתה לשידור ברשת UPN.
בהמשך בוצ'ארד יצר את הסדרת הנפשה ממוחשבת "לוסי, בתו של השטן" (אנ') (2007) שעלתה לשידור בערוץ Cartoon Network.
בשנת 2009 בוצ'ארד שיתף פעולה עם ג'ים דוטריב (אנ'), התסריטאי והמפיק של המלך היל, ופיתח את ההמבורגרים של בוב (2011-הווה), סדרת אנימציה על משפחה שעובדת במסעדת המבורגרים. בוצ'ארד התעניין בלהציג משפחה של אנשים השייכים למעמד הפועלים, סגנון חיים שלתחושתו לא קיבל מספיק ייצוג בטלוויזיה.
בשנת 2018 בוצ'ארד חבר עם ג'וש גד והתחיל לפתח סדרת מחזמר מונפשת חדשה, סנטרל פארק, שעלתה לשידור באפל TV פלוס ב-2020. באותה שנה הסדרה משכה תשומת לב תקשורתית כאשר השחקנית קריסטן בל, שהעניקה את קולה לדמות הרב-גזעית מולי טילרמן, הכריזה שתחדל מלדבב את הדמות מכיוון שבל היא בעלת עור לבן וברצונה לאפשר לשחקנית רב-גזעית לדבב את מולי. מוקדם יותר באותה שנה, במסגרת פאנל של איגוד מבקרי הטלוויזיה (אנ'), בוצ'ארד הגן על החלטת הליהוק של בל והוסיף כי ”לא יכולנו להפוך את מולי ללבנה או את קריסטן לרב-גזעית, אז היינו צריכים להתקדם”. בהמשך השנה בוצ'ארד התנצל על אמירה זו ועל הליהוק.
בשנת 2021 עלתה לשידור ברשת פוקס סדרה מונפשת שבוצ'ארד שותף בהפקתה, The Great North, העוסקת בחוויותיה של משפחה שמתגוררת באלסקה.
בשנת 2022 יצא לאקרנים עיבוד קולנועי המבוסס על הסדרה "ההמבורגרים של בוב". הסרט היווה את כניסתו הראשונה של בוצ'ארד לתחום הקולנוע.
קריירה > סרטים

| שנה | שם | תפקיד | הערות |
| --- | --- | --- | --- |
| 2022 | הבורגרים של בוב: הסרט | במאי, כותב ומפיק | מבוסס על ההמבורגרים של בוב |